LIETUVOS VYRIAUSIASIS ARCHYVARAS

ĮSAKYMAS

DĖL APSKAITOS DOKUMENTŲ DUOMENŲ DERINIMO NAUDOJANTIS ELEKTRONINIO ARCHYVO INFORMACINE SISTEMA IR DOKUMENTŲ VALDYMO BENDRĄJA INFORMACINE SISTEMA

2021 m. gruodžio 15 d. Nr. VE-61

Vilnius

Vadovaudamasi Lietuvos Respublikos dokumentų ir archyvų įstatymo (2020 m. gruodžio 3 d. įstatymo Nr. XIV-38 redakcija) 5 straipsnio 3 dalies 4 punktu, 10 straipsnio 3 ir 4 dalimi, Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, 5.1 papunkčiu,

n u s t a t a u, kad:

1. Įstaigos, kurios naudojasi Dokumentų valdymo bendrąja informacine sistema (toliau – DBSIS), apskaitos dokumentų duomenis rengia ir derina DBSIS priemonėmis.

2. Įstaigos, kurios nesinaudoja DBSIS arba naudojasi šia sistema tik per sistemos integracinę sąsają, apskaitos dokumentų duomenis rengia ir derina Elektroninio archyvo informacinės sistemos (toliau – EAIS) priemonėmis arba naudodamosi įstaigos informacine sistema, turinčia integracinę sąsają su EAIS.

3. Šis įsakymas įsigalioja 2022 m. liepos 1 d.

Lietuvos vyriausioji archyvarė	Kristina Ramonienė